Document ID: 32005R2098

KOMISIJAS REGULA (EK) Nr. 2098/2005
(2005. gada 20. decembris),
ar ko atļauj kuģiem, kuri peld ar Dānijas karogu, atsākt brētliņu zveju ICES zonā IIIa
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1), un jo īpaši tās 26. panta 4. punktu,
ņemot vērā Padomes 1993. gada 12. oktobra Regulu (EEK) Nr. 2847/93, ar ko izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,
tā kā:
(1)
Padomes 2004. gada 22. decembra Regulā (EK) Nr. 27/2005, ar ko 2005. gadam nosaka zvejas iespējas un ar tām saistītus nosacījumus konkrētiem zivju krājumiem un zivju krājumu grupām, kuri piemērojami Kopienas ūdeņos un attiecībā uz Kopienas kuģiem - ūdeņos, kur nepieciešami nozvejas ierobežojumi (3), ir noteiktas kvotas 2005. gadam.
(2)
Dānija 2005. gada 9. oktobrī kuģiem, kuri peld ar tās karogu, aizliedza zvejot brētliņas ICES zonā IIIa.
(3)
Ar Komisijas Regulu (EK) Nr. 1779/2005 (4) noteikts aizliegums kuģiem, kuri peld ar Dānijas karogu vai ir reģistrēti Dānijā, zvejot brētliņas ICES zonā IIIa.
(4)
Zviedrija 2005. gada 15. novembrī nodeva Dānijai kvotu 1 000 tonnu brētliņu nozvejai ICES zonā IIIa. Attiecīgi jāatļauj kuģiem, kuri peld ar Dānijas karogu vai ir reģistrēti Dānijā, zvejot brētliņas ICES zonā IIIa. Tādēļ jāatceļ Komisijas Regula (EK) Nr. 1779/2005,
IR PIEŅĒMUSI ŠO REGULU.
1. pants
Zvejas atsākšana
Kuģi, kuri peld ar Dānijas karogu vai ir reģistrēti Dānijā, 2005. gada 28. novembrī atsāk brētliņu zveju ICES zonā IIIa.
2. pants
Atcelšana
Ar šo atceļ Komisijas Regulu (EK) Nr. 1779/2005.
3. pants
Stāšanās spēkā
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 28. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 20. decembrī

Labels: 8
18
6